Η **Αναΐ Πουέντε** (*Anahí Giovanna Puente Portilla*, 14 Μαΐου 1983), γνωστή ως **Αναΐ**, είναι Μεξικανή τραγουδίστρια, στιχουργός και ηθοποιός. Είναι γνωστή για τον πρωταγωνιστικό της ρόλο στις τηλεοπτικές σειρές *Alondra* (1995), *Mujeres Engañadas* (1999), *Primer Amor* (2000), *Clase 406* (2003), *Rebelde*(2004) and *Dos Hogares* (2011).

Υπήρξε μέλος του Λάτιν ποπ group RBD, με το οποίο υπήρξε δύο φορές υποψήφια για Latin Grammy και οι δίσκοι τους ξεπέρασαν τα 57 εκατομμύρια πωλήσεις. Το 2009 κυκλοφόρησε ο πρώτος προσωπικός της δίσκος μετά τους RBD ο οποίος τιτλοφορείται *Mi Delirio, ξεπέρασε το 1 εκατομμύριο πωλήσεις σε Λατινική Αμερική και Ισπανία και βραβεύτηκε χρυσός στη Βραζιλία.* Έχει πωλήσει περισσότερα από 3 εκατομμύρια δίσκους ως σόλο καλλιτέχνης σε Λατινική Αμερική και Ισπανία. 

Το 2012, το περιοδικό Maxim την ονόμασε "μια από τις πιο σέξι γυναίκες του κόσμου".

Ως σύζυγος του Manuel Velasco Coello κυβερνήτη της περιοχής Τσιάπας του Μεξικού, θεωρείται η πρώτη κυρία του Τσιάπας.

Μουσική Καριέρα
---------------

To 1993, σε ηλικία 10 ετών, κυκλοφόρησε το πρώτο της δίσκο με τίτλο *Anahí*. Τον Ιούνιο του 1996 κυκλοφόρησε το δεύτερο της δίσκο, *¿Hoy Es Mañana?*, ο οποίος περιέχει τα τραγούδια "Corazón de Bombón", "Por Volverte a Ver", και "Descontrolándote". Κυκλοφόρησε ακόμα δύο δίσκους πριν τους RBD με τίτλους *Anclado En Mi Corazón* και *Baby Blue**.*

Από το 2004 ξεκίνησε η επιτυχία των RBD οι οποίοι κυκλοφόρησαν 9 δίσκους συμπεριλαμβανομένου δίσκους στα ισπανικά, αγγλικά και πορτογαλικά. Έχουν πωλήσει περισσότερους από 66 εκατομμύρια δίσκους, 17 εκατομμύρια ψηφιακά downloads και έχουν περιοδεύσει σε Νότια Αμερική, Βόρεια Αμερική, Κεντρική Αμερική και Ευρώπη. 

Το 2006, κατά τη διάρκεια της επιτυχίας των RBD, η Αναΐ επανακυκλοφόρησε τον προσωπικό της δίσκο *Baby Blue*, αυτή τη φορά με τίτλο *Una Rebelde en Solitario*. Τον επόμενο χρόνο κυκλοφόρησε το συλλεκτικό δίσκο, *Antes de Ser Rebelde*. 

Στις 15 Αυγούστου 2008, οι RBD ανακοίνωσαν τη διάλυση του συγκροτήματος. Πραγματοποίησαν μια τελευταία περιοδεία, Gira Del Adios World Tour, η οποία ολοκληρώθηκε το 2008. Τον Νοέμβριο του 2008, η Αναΐ με την Dulce María, πρώην μέλος των RBD, συνεργάστηκαν με τον Ιταλό τραγουδιστή Tiziano Ferro για το τραγούδι "El Regalo Màs Grande". 

Τον Απρίλιο του 2009, η Αναΐ ανακοίνωσε μέσω της επίσημης σελίδας της και του επίσημου λογαριασμού της στο twitter την κυκλοφορία του πρώτου προσωπικού της δίσκου μετά τη διάλυση των RBD. Παρουσίασε το πρώτο της single από τον δίσκο "Mi Delirio στα βραβεία Premios Juventud στο Miami της Florida. Ο δίσκος Mi Delirio κυκλοφόρησε στις 24 Νοεμβρίου 2009. Ο δίσκος έγινε χρυσός στη Βραζιλία κάνοντας την Αναΐ τη δεύτερη Μεξικανή καλλιτέχνη, μετά την Ταλία, με απονομή χρυσού δίσκου στη χώρα. 

Σύμφωνα με το Billboard το Mi Delirio World Tour υπήρξε η έβδομη πιο κερδοφόρα περιοδεία για το 2010.

*Μετά την επιτυχία του Mi Delirio*, το Νοέμβριο του 2010, η Αναΐ κυκλοφόρησε το δίσκο *Mi Delirio - Edición Deluxe*. Ο δίσκος περιέχει όλα τα τραγούδια του *Mi Delirio όπως επίσης τα* : "Alérgico", "Pobre Tu Alma", "Ni Una Palabra" και "Aleph". Ο δίσκος περιέχει επίσης αφιέρωμα από τον Βραζιλιάνο συγγραφέα Πάουλο Κοέλιο για την Αναΐ, φωτογραφίες, και μια γραπτή αφιέρωση της Αναΐ για τους οπαδούς της. Το τραγούδι Aleph είναι εμπνευσμένο από το βιβλίο του συγγραφέα Πάουλο Κοέλιο, Aleph. Το τραγούδι Alergico το οποίο έγινε single ήταν το δεύτερο πιο δημοφιλές τραγούδι του Μεξικού για 11 εβδομάδες και κατέκτησε την πρώτη θέση στα iTunes.

Το 2011, η Αναΐ μαζί με τον Christian Chávez συνεργάστηκαν ξανά μετά τους RBD για το τραγούδι "Libertad". Τον Μάιο του 2011, η Αναΐ μαζί με τους Bryan Amadeus και Ale Sergi επιλέχτηκαν από την MTV της Λατινικής Αμερικής για να ερμηνεύσουν το τραγούδι της για τη σειρά της *Popland!* Το τραγούδι έχει τίτλο "Click",και είναι διαθέσιμο στα iTunes από τις 13 Σεπτεμβρίου του 2011. Τον ίδιο χρόνο η Αναΐ κυκλοφόρησε το τραγούδι "Dividida" το οποίο υπήρξε το τραγούδι για τη σειρά στην οποία πρωταγωνίστησε "Dos Hogares". Για τη σειρά έχει επίσης κυκλοφορήσει το τραγούδι "Rendirme En Tu Amor" μαζί με τον Carlos Ponce.

Η Αναΐ κυκλοφόρησε το τραγούδι "*Absurda*" το 2012 και από το Φεβρουάριο του 2013 είναι διαθέσιμο για αγορά στο iTunes. 

Το 2015 η Αναΐ κυκλοφόρησε το τραγούδι "*Están Ahí*" χωρίς προειδοποίηση. Το τραγούδι είναι αφιερωμένο στους fans της.Ένα μήνα μετά ανακοίνωσε την επιστροφή της στη μουσική και κυκλοφόρησε το πρώτο single του νέου της δίσκου "Inesperado", το οποίο τιτλοφορείται "*Rumba*" και είναι μια συνεργασία με τον Wisin. Ο δίσκος Inesperado κυκλοφόρησε στις 3 Ιουνίου 2016 και για 6 εβδομάδες βρισκόταν ανάμεσα στους πιο δημοφιλές δίσκους της Βραζιλίας και για μία εβδομάδα υπήρξε στην πρώτη θέση του Billboard στη Βραζιλία. Η Αναΐ είναι η πρώτη Μεξικανή τραγουδίστρια που κατάφερε να γίνει νούμερο 1 στο Billboard της Βραζιλίας.

Καριέρα στην υποκριτική
-----------------------

Η Αναΐ ξεκίνησε τη καριέρα της στο παιδικό τηλεοπτικό πρόγραμμα του Μεξικού *Chiquilladas* όταν ήταν μόλις 2 ετών. Από τότε έλαβε μέρος σε πολλές ταινίες συμπεριλαμβανομένου τη *Nacidos para Morir* και *Había Una Vez Una Estrella*, και κέρδισε το βραβείο Ariel Award ως Best Child Actressτο 1989.[5] Στη συνέχεια πρωταγωνίστησε σε πολλές τηλενουβέλες όπως *Mujer, Casos de la Vida Real*, *Hora Marcada*, *Vivo por Elena*, *La Telaraña* και *El diario de Daniela*.[6]

Το 2001, η Αναΐ πρωταγωνίστησε ως Jovanna Luna στο *Primer Amor*, μαζί με τους Kuno Becker, Ana Layevska, και Mauricio Islas.

Το 2002, πρωταγωνίστησε ως Jessica στο Clase 406 όπου συνεργάστηκε με τους Alfonso Herrera, Dulce Maria, και Christian Chavez, με τους οποίους αργότερα υπήρξαν μέλη του συγκροτήματος RBD.

Πρωταγωνίστησε στο Rebelde το 2004 ως Μία Κολούτσι Before *μια δημοφιλής κοπέλα από πλούσια οικογένεια. To Rebelde* έκανε διεθνή επιτυχία και αποτελείται από 400 επεισόδια, διήρκησε από το 2004 μέχρι το 2006. 

Μετά την επιτυχία του *Rebelde*, το 2007, η Televisa κυκλοφόρησε το RBD: La Familia, στο οποίο πρωταγωνίστησαν τα μέλη των RBD. Η κωμική σειρά βασίστηκε στις φανταστικές ζωές των μελών των RBD. Οι χαρακτήρες της κωμικής σειράς δεν βασίζονταν στους χαρακτήρες του Rebelde αλλά ήταν βασισμένες στις πραγματικές ζωές των μελών του συγκροτήματος. To *RBD: La Familia* ήταν η πρώτη Μεξικανική σειρά που γυρίστηκε σε High Definition. Η σειρά προβαλλόταν από το Μάρτιο μέχρι τον Ιούνιο του 2007 και περιλαμβάνει 13 επεισόδια.

Τον Φεβρουάριο του 2011, 4 χρόνια μετά τη τελευταία της εμφάνιση σε τηλεοπτική σειρά η Αναΐ πρωταγωνίστησε στη τηλενουβέλα *Dos Hogares με συμπρωταγωνιστές τους Sergio Goyri και Carlos Ponce*.

Δισκογραφία
-----------

| Έτος | Άλμπουμ | *Σινγκλς* |
| --- | --- | --- |
| 1996 | ***Hoy Es Mañana*** | 1. "Descontrolándote"
2. "Corazón de bombón"
3. "Por volverte a ver"
4. "No me comparen"
 |
| 1997 | ***Anclado En Mi Corazón*** | 1. "Anclado en mi corazón"
2. "Escándalo"
3. "Salsa reggae"
 |
| 2000 | ***Baby Blue*** | 1. "Primer amor"
2. "Superenamorándome"
3. "Desesperadamente sola"
4. "Tu amor cayó del cielo"
 |
| 2009 | ***Mi Delirio*** | 1. "Mi Delirio"
2. "Me Hipnotizas"
3. "Quiero"
4. "Alérgico"
 |
| 2016 | ***Inesperado*** | 1. "Rumba" ft. Wisin
2. "Boom Cha" ft. Zuzuka Poderosa
3. "Eres" ft. Julion Alvarez
4. "Amnesia"
 |

Τηλεοπτικές και Κινηματογραφικές εμφανίσεις
-------------------------------------------

Τηλενουβέλες| Έτος | Τίτλος | Ρόλος | Σημειώσεις |
| --- | --- | --- | --- |
| 1991 | *Madres Egoístas* | Γκαμπριέλα "Γκάμπι" Καντού | Ντεμπούτο στην τηλεόραση |
| *Muchachitas* | Μπέτι Ορτιγόσα |  |
| 1992 | *Ángeles Sin Paraiso* | Κλάουδια Σιφουέντες |  |
| 1995 | *Alondra* | Μαργαρίτα Λεμπλάνκ |  |
| 1996 | *Tú y Yo* | Μελίσσα Άλβαρες |  |
| 1997 | *Mi Pequeña Traviesa* | Σαμάντα |  |
| 1998 | *Vivo Por Elena* | Νατάλια "Ταλίτα" Καρβαχάλ |  |
| *El Diario de Daniela* | Αδέλα Μονρόι |  |
| 1999 | *Mujeres engañadas* | Τζέσικα Ντουάρτε |  |
| 2000 | *Primer Amor - A Mil Por Hora* | Γιοβάνα Λούνα Γκέρρα |  |
| 2002 | *Clase 406* | Τζέσικα Ρικέλμε Ντρετς |  |
| 2004 | *Rebelde* | Μία Κολούτσι Κάσερες |  |
| 2007 | Lola, Érase Una Vez | εαυτήν | ειδικός φιλοξενούμενος |
| 2011 | *Dos Hogares* | Ανχέλικα Εστράδα |  |
|

Ταινίες| Έτος | Τίτλος | Ρόλος | Σημειώσεις |
| --- | --- | --- | --- |
| 1989 | *Asesinato A Sangre Fría* | Βικτόρια |  |
| *Había Una Vez Una Estrella* | Μαρία Χουάνα |  |
| 1991 | *Nacidos Para Morir* | Χούλια |  |
| 1992 | *Ayudame Compadre* | Κάρλα |  |
| *El Ganador* | Μαριάνα Σαντ |  |
| 1996 | *No me defiendas compadre* | Εστεφανία |  |
| 1999 | *Inesperado Amor* | Άνα |  |
| 2000 | *Tarde Azul* | Νικόλ |  |
|

Τηλεοπτικές σειρές| Έτος | Τίτλος | Ρόλος |
| --- | --- | --- |
| 1985 | *Chiquilladas* | Σάντρι |
| 1989 | *Super Ondas* | Μαρισόλ |
| *La Hora Marcada* | Βικτόρια |
| *La Telaraña* | Κάρλα |
| 1992 | *Papá Soltero* | Τίτα |
| 1996 | *Mujer, Casos de la Vida Real* | Άνα |
| 1998 | *Una Pura y Dos Con Sal* | Μπρίτανι Τέιλορ |
| 2007 | *RBD: La Familia* | Άνι |
|

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑  «Anahi Disco De Oro en Brasil». [*νεκρός σύνδεσμος*]
3. ↑  «Maxim Hot 100 2012». Maxim. Αρχειοθετήθηκε από το πρωτότυπο στις 28 Ιουνίου 2012. Ανακτήθηκε στις 1 Μαΐου 2014.
4. ↑  «Hot Tours: Black Eyed Peas, Muse, Lady Gaga».
5. ↑  «`Alérgico´ de Anahí es número uno en ventas». *www.quien.com*. Ανακτήθηκε στις 5 Σεπτεμβρίου 2016.
6. ↑  «Anahí canta tema de telenovela». Αρχειοθετήθηκε από το πρωτότυπο στις 26 Μαΐου 2016.
7. ↑  «Dos Hogares».
8. ↑  «ANAHI: rainha é #1 na billboard brasil». [*νεκρός σύνδεσμος*]
9. ↑   *RBD: La familia*, 2007-03-14, ανακτήθηκε στις 2016-09-06
10. ↑  «Anahí inicia grabaciones de Dos hogares». Ανακτήθηκε στις 6 Σεπτεμβρίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αναΐ** |

* Η Αναΐ στο IMDb
* Επίσημη ιστοσελίδα
* Βιογραφία στα Ισπανικά στο esmas.com Αρχειοθετήθηκε 2012-06-27 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 168988094
* **Europeana**: agent/base/50171
* ISNI: 0000 0001 1805 1592
* MusicBrainz: 4792522c-9eec-4491-9640-8922d5fbf2c5
* BNE: XX4760743

 |

 |